משחקי הכס (משחק וידאו)
עלילת המשחק > עלילה > איירונראת' והצפון

בעודו מצפין צפונה אל איירונאת', גארד עובר דרך החווה המשפחתית שלו, שם הוא מגלה שלושה חיילים בשירות בית בולטון. כשהוא זועם, גארד מצליח להרוג חייל אחד ולפצוע קשות את בריט, חייל בשירות בית בולטון שנשלח לבית וייטהיל, שבורח ומזהיר את גארד כי ישלם על כך. לאחר הקרב גארד חש לעזרת אביו הגוסס ומבטיח לו שחיילי בולטון ווייטהיל ישלמו על כך לפני שזה האחרון מת בזרועותיו.
בהגיעו לאיירונאת', גארד מיידע את דודו, דאנקן, ואת שאר בני משפחת פורסטר בראשות ליידי אליסה על דבר מותם של לורד גרגור ורודריק פורסטר. לאחר מכן, פורץ ריב בין דאנקן, הסובר כי הם צריכים לנהוג בחוכמה ולא להתקיף את בית וייטהיל, לבין סר רוילנד, הסובר ההפך. במהלך הריב, דאנקן מציין כי על אחיינו להצפין אל החומה במטרה להגן על עצמו מפני בית וייטהיל, שידרוש את דמו. סר רוילנד חולק על כך, אולם גארד מצדד בדודו. לפני עזיבתו לחומה, גארד מעביר לדאנקן את המסר שלורד גרגור, וטליה פורסטר נותנת לו את השרשרת שלה.
עם מותם של לורד גרגור ורודריק והיעדרותו של אשר, היורשים הבאים, איתן, הבן השלישי ותאומה של טליה ממונה ללורד בית פורסטר ומבין הפעולות הראשונות שלו כלורד, איתן שולח את דודו מלקולם על מנת לבקש את עזרתו של אחיו, אשר, הגולה באסוס והוא נאלץ להתמודד מול לורד לוד וייטהיל, שבא לדרוש את עלבונו ואת דמו של גארד, ביודעו כי גארד הוא נושא כליו של לורד גרגור. במהלך פגישה של מועצת הבית, איתן מקבל הודעה כי רמזי שלג, ששמע על המפגש שלו עם לוד וייטהיל, בדרכו לאיירונאת'. לאחר שהגיע, רמזי מתגרה באיתן בדרכו הסדיסטית ואף לוקח בכוח את טליה. בשל תעוזתו, איתן מתנגד לרמזי, מה שגורם לרמזי לדקור אותו בגרונו, ולקחת במקום את ריון הצעיר, שהוא כעת היורש החוקי של איירונראת'. רמזי נותן את ריון ללורד לוד כקלף מיקוח, מזהיר אותו שיהרוג את הילד אם בני פורסטר יתנגדו להם, ולאחר מכן עוזב את המקום בעוד איתן נכנע לפצעיו ומת בזרועותיהן של ליידי אליסה וטליה.
בעגלת מתים, רודריק פורסטר שמתברר כחי למרות פצעיו האנושיים שנגרמו בחתונה האדומה, מתעורר מבולבל וחלש, מביט סביבו ומבחין למרבה זוועתו בגווייתו של אביו, לורד גרגור. אחוז בהלה ואימה, רודריק מאבד שוב את הכרתו. כשהוא שב להכרתו, רודריק מוצא את עצמו שוב באיירונאת', לבוש בבגדיו כשזרועו ורגלו חבושות לצידה של אחותו הקטנה, טליה. טליה מודיעה לו כי איתן נהרג על ידי רמזי שלג, שהציב את חיילי ברחבי איירונאת'. נחוש בדעתו לטפל בנושא, רודריק מחליט שהוא צריך להגיע לאולם הגדול ולקחת את ההנהגה. בעזרתה של טליה, רודריק נכנס לאולם ומוצא את המועצה הקטנה מתווכחת בנוגע למצבם החדש. רודריק מבסס את מעמדו כלורד החדש של בית פורסטר והחל לתכנן כיצד להתמודד עם המצב הנוכחי של הבית. בהבינה שאין להם בני ברית וחיילים מעטים מדי, ליידי אליסה מציינת בפני רודריק, שעם שובו, אירוסיו לאלינה גלנמור עדיין בתוקפם, וכי נישואיהם יפקיעו את הצבא של בית גלנמור לרשותו של רודריק, מה שייתן לבית פורסטר סיכוי הוגן מול בית וייטהיל. רודריק ואלינה משוחחים על עברם ועתידם ומגלים כי שניהם חולקים חיבה עמוקה אחד לשנייה, ללא קשר לאירוסיהם. השיחה שלהם נקטעת על ידי הגעתו הפתאומית של לורד לוד, שמברך בלעג את רודריק ומכנה אותו "רודריק השבור". לורד לוד מצהיר בזעם כי הוא ייקח את החצי השני של מטעי האיירונווד; דבר המותיר את רודריק זועם מבפנים. מאוחר יותר באותו הלילה, טליה שרה את "הבלדה על משפחת פורסטר" - בלדה שהיא כתבה במיוחד להלוויתם של לורד גרגור ואיתן.
לאחר ההלוויה של לורד גרגור ואיתן, בני בית פורסטר הנותרים מופתעים על ידי ביקורו של גריף, בנו הצעיר של לורד לוד, המצהיר על עצמו כלורד איירונראת' החדש. במהלך פגישת המועצה, הנערכת כעת ביער, רודריק מועמד בפני שתי אפשרויות: להתעמת מול גריף ולקחת את הסיכון שריון ייהרג, או להציל את ריון ולקחת את הסיכון שגריף ישתלט על איירונראת'. בחורשה הסמוכה, רודריק נפגש עם גווין, בתו הגדולה של לורד לוד ואחותו של גריף. השניים כורתים ברית חשאית וזאת האחרונה מזהירה אותו כי יש בקרבו בוגד המרגל אחריו. שוב באיירונראת', רודריק מתעמת מול גריף, שמאלץ את רודריק להיכנע לו ולהשפיל את עצמו. עם כניעתו לגריף, רודריק נאלץ להתאמן בחרב בסוד, יחד עם סר רויאלד בחורשת איירונראת'. אחרי האימון, אלינה גלנמור מופיעה עם אחיה הצעיר, ארתור. אלינה מגלה לו כי לורד לוד הכריח את אביה לאלץ אותה להינשא לגריף במקום לרודריק, ומבקשת ממנו לעזור לה להיפטר מגריף. בזמן שרודריק ואלינה מתכננים את ההתקפה שלהם על חיילי וייטהיל, הם שומעים כי גריף תקף את המלומד אורטנגרין, מה שמוביל את רודריק להתעמת פעם נוספת מול גריף, והפעם הוא יוצא כשידו על העליונה. לאחר מכן, ליידי אליסה מתעקשת כי אסור שלורד וייטהיל ישמע על כך ודורשת להרוג את כל העורבים של איירונראת'. יחד עם עזרתם של חיילי גלנמור, בית פורסטר מצליח להשיג לעצמו את השליטה על איירונראת'. או אז, לורד לוד מציע לרודריק לבוא להייפוינט על מנת לשאת ולתת על הפסקת אש. כשגריף עכשיו מוחזק בידי משפחת פורסטר, בית פורסטר מסוגלים כעת להתמקח על שחרורו של ריון פורסטר. סר רוילנד מייעץ לרודריק להביא את חיילי גלנמור להייפוינט כהגנה, בעוד שדאנקן מייעץ לו להשאיר את החיילים לשמור על איירונראת'. אחרי שרודריק החליט מה לעשות עם חיילי גלנמור, עליו לבחור האם ברצונו להביא את דאנקן או את סר רוילנד איתו להייפוינט. לפני עזיבתו להייפוינט, רודריק מטיל על טליה למצוא את הבוגד. לאחר שנכשל בהצלתו של ריון וחזר מהייפוינט, רודריק חוזר לאיירונראת', שם הוא מוצא את רמזי שלג שולט על המקום וזה האחרון מתגרה ברודריק בקשר לנישואים אפשריים עם טליה או עם אמו. רמזי מבקש מרודריק שיטייל איתו. במהלך הטיול, רמזי שואל על מקום הימצאותו של גריף ועל הימצאותם של הגלנמורים באיירונראת'. רמזי מוביל את רודריק אל חורשת האיירונווד, שם הוא חושף את ארתור גלנמור קשור ומעונה. רמזי דורש מרודריק שיילחם בבית וייטהיל עד שרק בית אחת יישאר, ולאחר מכן הוא עוזב, אך לא לפני שהוא רוצח את ארתור על ידי פשיטת עורו. רודריק מנחם את אלינה האבלה, והשניים שוכבים. בבוקר המחרת, טליה נכנסת לחדרו של רודריק וחושפת כי היא יודעת מי הוא הבוגד. טליה מבקשת ממנו שיבטיח להרוג את הבוגד, ואז מובילה אותו לאולם הגדול שם הבוגד נמצא. רודריק הולך להתעמת עם הבוגד לאחר שהורה לטליה להביא את השומרים, והוא מתגלה כאדם שהלורד איתן פורסטר דחה כסנטינל קודם לכן (או דאנקן או סר רוילנד). הבוגד מגלה את מניעיו לבגוד בבית פורסטר בטענה שהוא מנסה להציל את איירונראת'. רודריק יכול להוציא להורג את הבוגד או לשלוח אותו לכלא. הבוגד מזהיר את רודריק כי אשר, שנמצא בדרכו חזרה לוסטרוז, בסכנה. אחרי שטיפל בבוגד, רודריק מתכונן ללכת לנמל ולהציל את אשר מהמארב. אשר מגיע לנמל, אך הוא מבחין שמשהו אינו כשורה ומבין כי הוא ואנשיו נקלעו למארב. רודריק ואשר נלחמים נגד גריף, המנהל את המארב, ואנשיו, אך שניהם מבינים שרק אחד יוכל להינצל בעוד השני ייאלץ להקריב את עצמו ולקנות לראשון ולשאר הלוחמים זמן לברוח.
טוען את הלשוניות...
אם אשר מקריב את עצמו, רודריק מוביל את לוחמי בורות הלחימה ואת מי שנשאר מאנשיו בחזרה אל איירונראת', בעודו מתאבל עם בסקה על הקרבתו של אשר. באיירונראת', בני הבית מתאבלים על מותו של אשר, ורודריק נאלץ לשכנע את הלוחמים להאמין בו ולהילחם עבורו, כשם שהאמינו באשר. זמן קצר לאחר מכן, לורד לוד מגיע עם צבאותיו אל שערי איירונראת' על מנת לדרוש את כניעתו של רודריק. כאשר רודריק מסרב לדרישתו של לורד לוד, הוא מאלץ את ריון לפסוע החוצה עם ראשו של אשר תקוע על יתד, ובכך מתגרה ברודריק, שמחליט לקחת את הלוחמים החוצה דרך השער האחורי ולהתגנב למחנה הראשי של לוד דרך שביל סודי ביער וולפסווד. במחנה, רודריק שומע את לורד לוד מצווה על גריף להרוג את ריון, והוא נאלץ לבחור האם ברצונו להרוג את לורד לוד או את גריף. בדרך זו או אחרת, בסקה מלחצת את ריון ונמלטת איתו מהאזור. כתוצאה מכך, לורד וייטהיל השורד (לוד או גריף) פותח במלחמה על בית פורסטר, במהלכה איירונראת' מושמדת, ורודריק שנפצע אנושות, נמלט על גבי סוס אל היער הסמוך, שם הוא מתאחד עם דאנקן וטליה.
אם רודריק מקריב את עצמו, אשר מוביל את לוחמי בורות הלחימה ואת מי שנשאר מאנשיו של רודריק בחזרה אל איירונראת', בעודו מתאבל על הקרבתו של רודריק. באיירונראת', בני הבית מתאבלים על מותו של רודריק. לאחר מכן, הסנטינל (דאנקן או סר רוילנד) מכריז על אשר בתור הלורד החדש של בית פורסטר. זמן קצר לאחר מכן, לורד לוד מגיע עם צבאותיו אל שערי איירונראת', שם הוא מתרברב בפני אשר כי הוא זכה ב"משחק" של רמזי, לאור העובדה שרודריק היה הלורד שבפניו תנאיו של רמזי הותנו ובשל גלותו של אשר, אין לו כל חזקה על הבית. עם זאת, לורד לוד מציע בפני אשר פשרה: אשר יוכל להישאר כלורד בית פורסטר ולשמור על איירונראת' כמקום מושבו, אך אם ישבע נאמנות לבית וייטהיל ויינשא לגווין (ובכך בית וייטהיל יהפכו ליורשיהם של איירונראת'). אשר מסכים לתנאיו של לורד לוד, אך שלא בידיעתו של זה האחרון, אשר מתכנן למרוד כנגדו במסיבת האירוסין שלו ושל גווין. לאחר שתוכניתו של אשר נחשפת, פורצת מלחמה בין בית פורסטר לבית וייטהיל, במהלכה איירונראת' מושמדת. במהלך המלחמה, בסקה מחלצת את ריון ונמלטת איתו מהאזור, וגווין מגלה את נאמנותה האמיתית כלפי בית פורסטר ואשר. בעזרתו של דאנקן, אשר הפצוע אנושות נמלט על גבי סוס אל היער הסמוך, שם הוא מתאחד עם טליה וגווין.